абгаварыць, ачарніць. У чалавека так лёгка ўкрасці добры настрой, але як пасля вярнуць яго? І гэта такая няпростая справа, асабліва, калі адбываецца штодня. Па адукацыі я інжынер, і зараз мая праца звязана з выкананнем пэўных кантрольных функцый, а гэта азначае, што за дапушчаныя працаўнікамі парушэнні магчыма пазбаўленне іх прэміяльнай да-платы. Напэўна, калі гэта прымяняю, я адымаю ў чалавека добры настрой. А як у такім выпадку паступіць? Вельмі складана знайсці мяжу паміж выкананнем сваіх службовых абавязкаў і пры гэтым не ўкрасці добры настрой у іншага. Тут, відаць, адзіны адказ – быць да канца сумленным і разумець, што прадухіляеш чалавека ад памылак, якія ён сам дапускае і якія ва ўмовах працы на прадпрыемстве могуць мець цяжкія наступствы. Іншымі словамі, дабрата – гэта не патуранне, дабрата павінна быць сардэчнай, але адначасова жорсткай. Што датычыцца крадзежу матэрыяльнага, то ў пэўнай часткі нашага грамадства, асабліва у людзей, якія жылі яшчэ пры калгаснай форме ўласнасці, працавалі ў калгасах, укаранілася такая шкодніцкая звычка – “узяць” калгаснага. Гэтая звычка распаўсюдзілася пазней і на ўмовы прадпрыемстваў.